Jun 06,2015
ఎన్‌ఎండీసీకి ఇండియా ప్రైడ్‌ అవార్డు
            హైదరాబాద్‌: ప్రభుత్వ రంగ మైనింగ్‌ సంస్థ ఎన్‌ఎండీసీకి 'ఇండియా ప్రైడ్‌ -2015' అవార్డు లభించింది. దైనిక్‌ భాస్కర్‌ ఆధ్వర్యంలో న్యూ ఢిల్లీలో ఏర్పాటు చేసిన ఒక కార్యక్రమంలో భారత ఆర్థిక, కార్పొరేట్‌ వ్యవహారాల శాఖ మంత్రి అరుణ్‌ జైట్లీ చేతుల మీదుగా సంస్థ ఛైర్మన్‌, ఎండీ నరేంద్ర కొఠారీ ఈ అవార్డును అందుకున్నారు. భారత వృద్ధిలో కీలక పాత్ర పోషించడంతో పాటు ఆర్థిక వ్యవస్థ మరింతగా బలపడేందుకు మూలస్తంభంగా నిలచినందుకు గాను ఎన్‌ఎండీసీ సంస్థకు ఈ అవార్డును ప్రకటించారు. ఎన్‌ఎండీసీ చేస్తున్న ఎనలేని కృషితో పాటు నాణ్యత ప్రమాణాలతో ముందుకు సాగుతున్న సంస్థను ఐసీఆర్‌ఏ ఈ అవార్డుకు ఎంపిక చేయడం చాలా సమంజస నిర్ణయమని జ్యూరీ అభిప్రాయపడింది.
మీ స్నేహితులకు రికమెండ్ చెయ్యండి